4.1. Едночипови микрокомпютри 80C31/80C51/87C51/89C51 Обща характеристика
Фамилията едночипови микрокомпютри MSC51 включва в състава си над 40 8-, а също и 16-разрядни ЕМК, които се използват основно в устройствата за контрол и управление на различни обекти и процеси.
Едночиповите микрокомпютри 80C31 / 80C51 / 87C51 / 89C51 включват в състава си:

• 8-битов централен процесор с възможност за работа и като логически (булев) процесор със система от 111 инструкции, които при тактова честота 12MHz се изпълняват за време от 1 до 4 µs;

• 128 Byte RAM памет;

• възможност за включване на 64 KB външна RAM памет;

• 20 регистри със специални функции;

• 80C31 – без вътрешна програмна памет – използват се при серийно производство, когато програмата е с дължина над 4096 Byte;

• 80C51 – с 4 KB масково програмируема ROM памет – използват се при серийно производство, когато програмата е с дължина под 4096 Byte;
• 87C51 – с 4 KB EPROM памет – използват се за развойна дейност и при дребно серийно производство;

• 89C51 – с 4KB електрически изтриваема FLASH памет – използват се за развойна дейност и при дребно серийно производство;

• възможност за включване на 64 KB външна EPROM памет;

• 4 осемразрядни паралелни порта, от които порт 3 може да изпълнява и алтернативни функции (RxD, TxD, 

 );
• два 16-разрядни таймер/брояча T/C0 и T/C1;
• система за прекъсване, обработваща 2 външни и 3 вътрешни заявки за прекъсване.
Характерна особеност на тези EMК е, че данновата и програмната памети са разположени в различни адресни пространства, всяка от които започва от адрес 0 и обръщението към тях става с различни инструкции, което, както е известно, е характерна особеност на процесорите с Харвардска архитектура.

Структурната схема на ЕМК 89С51 е показана на фиг. 2, а условното му графично означение – на фиг. 3. В табл. 1 са дадени изводите на този ЕМК, а също и пояснения относно предназначението им.

Фиг. 2. Структурна схема на ЕМК 89С51

Фиг. 3. Условно графично означение на ЕМК 89С51
Таблица 1. Предназначение на изводите
	Означение
	Предназначение

	XTAL1

XTAL2
	Входове.

При използване на вградения тактов генератор към тези входове се включва кварцов кристал или кварцов резонатор с fmax=24MHz, а при използване на външен генератор изходът на последния се свързва с XTAL1, а XTAL2 се оставя свободен.

	RST


	Вход за начално установяване.

При необходимост от начално установяване на съответните регистри на ЕМК на този вход трябва да се подаде логическа “1” с продължителност не по-малка от два машинни цикъла, т.е. 2х12 периода на тактовите импулси. При това всички програмно достъпни регистри се нулират с изключение на регистрите на портовете и указателя на стека, в които се записва съответно $FF и $07. Буферният регистър на последователния порт се установява в неопределено състояние. След като сигналът на този вход стане “0” започва изпълнението на програмата за начално установяване (инициализация) на ЕМК и МПУ като цяло. Първият байт на първата инструкция на тази програма трябва да бъде записан в клетка с адрес 0000 на ПП.

Към входа RST може да бъде включен по определен начин и авариен захранващ източник, който, при изключване на основния, поема захранването на вътрешната ПД.

	P0.0-P0.7


	Изводи на двупосочния порт 0.

Чрез този порт се осъществява:

• приемане или предаване на машинни думи в паралелен код;

• мултиплексно предаване на младшите разряди на адреса и предаване/приемане на данните при обръщение към външна памет;

• приемане и предаване на данни при програмиране и проверка на ПП.

	P1.0-P1.7


	Изводи на квазидвупосочния порт 1.

Чрез този порт се осъществява:

• приемане или предаване на машинни думи в паралелен код;

• приемане на младшите разряди на адреса при програмиране и проверка на ПП.

	P2.0-P2.7


	Изводи на квазидвупосочния порт 2.

Чрез този порт се осъществява:

• приемане или предаване на машинни думи в паралелен код;
• предаване на старшите разряди на адреса при обръщение към външна памет;
• приемане на старшите разряди на адреса при програмиране и проверка на ПП.

	P3.0-P3.7
	Изводи на квазидвупосочния порт 3.

Чрез този порт се осъществява:

• приемане или предаване на машинни думи в паралелен код;

• изпълнение на алтернативни функции:

• P3.0 – RxD – извод на последователния порт;

• P3.1 – TxD – извод на последователния порт;

• P3.2 – 

 – вход на системата за прекъсване;

• P3.3 – 

 – вход на системата за прекъсване;

• P3.4 – T0 – вход на таймер/брояча T/C0;

• P3.5 – T1 – вход на таймер/брояча T/C1;
• P3.6 – 

 – изход на който се получава сигнал за запис във външната ПД;

• P3.7 – 
[image: image10.wmf]RD

 – изход на който се получава сигнал за четене във външната ПД; 

	ALE
	Изход.

На този изход си получава сигнал два пъти по време на всеки машинен цикъл. При работа с външна памет този сигнал се използва за разрешаване записа на младшите разряди на адреса във външен регистър.

	Изход.

На този изход се получава сигнал при инструкция за четене от външна ПП.

	Вход.

Ако на този вход бъде подадена логическа “1”, при адреси от 0 до 4095 процесорът се обръща към вътрешната ПП, а при адреси по-големи от 4095 – към външната ПП, а ако бъде подадена “0”, се работи само с външната ПП.


Когато вътрешните ресурси на ЕМК не са достатъчни за решаване на поставената задача, се използва възможността съшият да бъде „отворен”, т.е. да се формират външни магистрали за адреси, данни и управляващи сигнали, към които се свързват допълнителни схеми – EPROM и RAM памети, интерфейсни адаптери, таймери, преобразуватели и др. (фиг. 4). Всички схеми, с изключение на EPROM, се разполагат в адресното пространство на вътрешната памет за данни, което чрез подходящ адресен дешифратор се разделя на определен брой страници с определен размер.
При изпълнението на инструкция за запис във външната памет за данни първо на порта P0 се извежда младшата половина на адреса на клетката, която под въздействие на сигнала ALE се записва в регистъра RG, след това на P2 се извежда старшата половина на адреса, а на P0 – подлежащата на запис 8 битова машинна дума. В същото време се получава и сигнал за запис - 

. В резултат в паметта за данни в клетката с намиращия се на A BUS адрес се записва намиращата се на D BUS дума. Аналогично се извършват операциите „четене” от паметите за програми и данни.

Фиг. 4. “Отваряне” на ЕМК
4.2. Памет
Организацията на паметта на ЕМК 89С51 е показана на фиг. 4.
Както се вижда от тази фигура паметта на ЕМК се състои от:

Фиг. 5. Организация на паметта на ЕМК 89С51
• вътрешна и външна памет за програми – PS;
• вътрешна памет за данни и регистри със специално предназначение – DS;

• побитово адресируема памет – BS;

• външна памет за данни – XS.

Тези памети са разположени в различни адресни пространства, всяко от които започва от нулев адрес. Обръщението към тях става с различни инструкции. Именно това определя този ЕМК като такъв с Харвардска архитектура.

Програмната памет се адресира с помощта на 16 разряден брояч на адресите на инструкциите (програмен брояч – PC). В него се формира адресът на първият байт на инструкцията, следваща изпълняваната в дадения момент инструкция. При обикновени инструкции съдържанието на PC се инкрементира след извличане на всеки следващ байт на инструкцията, а при инструкции за безусловен преход или условен преход в него се записва адресът на прехода.
4.2.1. Памет за програми (фиг. 6)
Част от клетките в началото на тази памет са резервирани за първите инструкции на програмите за начално установяване и за обслужване на петте заявки за прекъсване. Но тъй като пространството между две такива клетки е сравнително малко, т.е. недостатъчно за записване на съответната програма, то най-често в тях се записва само инструкция за безусловен преход към същинската програма, която се разполага в друга област на паметта. При сигнал ЕА=1 и адрес от 0000 до 4095 процесорът се обръща към вътрешната памет за данни, а при адрес по-голям от 4095 – към външната. При ЕА=0 процесорът работи само с външната програмна памет. Времето за четене от вътрешната и външната памет за програми е еднакво. Достъпът до програмната памет се осъществява с помощта на инструкциите MOVC, при изпълнението на които ЕМК генерира сигнал PSEN – при обръщение към външната EPROM памет. 

Фиг. 6. Памет за програми
4.2.2. Вътрешна памет за данни (фиг. 7)
В началото на тази памет са разположени четири банки с по осем работни регистъра. В даден момент ЕМК има достъп само до тези работни регистри, чиито код е записан в двуразрядното поле RS на регистъра PSW. Достъпът до регистрите от избраната банка се осъществява чрез инструкции с регистрова адресация. Достъпът до всички клетки на вътрешната памет за данни става с помощта на инструкцията MOV.
Във вътрешната памет за данни се разполага и стекът, който се използва за запазване съдържанието на PC, а при нужда и на други програмно достъпни регистри. Дълбочината на стека се ограничава само от обема на вътрешната RAM памет.

Фиг. 7. Вътрешна памет за данни
4.2.3. Регистри със специално предназначение
Тези регистри могат да бъдат условно групирани по следният начин:
• Аритметически регистри:

   - Регистър А (акумулатор) – използва се като източник или приемник в голяма част от командите.

   - Регистър В – участва заедно с регистър А в операциите за умножение и деление. Може да бъде използван и като клетка от паметта за запис и четене на данни.

   - Регистър PSW (регистър на думата на състоянието на програмата).

Думата на състоянието на програмата включва четири флага  - C, AC, OV и P. Флаговете C (пренос), AC (полупренос) и OV (препълване) се модифицират от инструкциите, показани в табл. 2.
Таблица 2. Инструкции, модифициращи флаговете C, AC и OV

	Инструкции
	Флагове
	Инструкции
	Флагове

	ADD
	C, AC, OV
	CLR C
	C = 0

	ADDC
	C, AC, OV
	CPL C
	C = C

	SUBB
	C, AC, OV
	ANL C,b
	C

	MUL
	C = 0, OV
	ANL C,/b
	C

	DIV
	C = 0, OV
	ORL C/b
	C

	DA
	C
	ORL C,/b
	C

	RRC
	C
	MOV C,b
	C

	RLC
	C
	CJNE
	C

	SETB C
	C = 1
	
	


Флагът C се установява апаратно в “1”, ако например при изпълнението на инструкцията събиране или изваждане от седмия бит възникне съответно пренос или заем и обратното. При изпълнението на команди за умножение и деление този флаг се установява в “0”. Съществуват и инструкции за програмно установяване на флага в “1” или “0”. Тъй като флаг С участва като източник или приемник в инструкциите за операции с битове, той се нарича още акумулатор на логическия процесор.
Флагът AC се установява апаратно в “1”, ако при събиране или изваждане от третия бит възникне съответно пренос или заем и обратно.
Флагът OV се установява апаратно в “1”, ако резултатът от събирането или изваждането не се събира в седем разряда, в резултат на което най-старшият разряд не може да се интерпретира като знаков и обратно. При умножение флагът се установява в “1”, ако произведението е по-голямо от 255. При деление флагът се установява в “1”, само ако делителят е равен на 0.
Флагът P се установява апаратно в “1” при нечетен брой единици в акумулатор А, т.е. чрез него се осъществява контрол по четност.

Разрядът F0 се модифицира програмно и може да се използва като работен от логическия процесор.

Разрядите RS0 и RS1 се модифицират програмно и участват в избора на банката работни регистри.

• Указателни регистри
Указател на стека SP – след сигнал “1” на входа RST в SP се записва 07. Програмата за начално установяване може да зареди SP и с друг адрес. SP съдържа винаги адреса на последната пълна клетка от стека. При команди PUSH и CALL съдържанието на SP се инкрементира преди да бъдат записани данните, а при инструкции POP и RET се декрементира след прочитане на данните.
Указател на данните DPTR – това е 16 разряден регистър, в който се съхранява адрес на променлива или константа, записана съответно във външната памет за данни или програми. Използва се и в една от командите за безусловен преход. Може да бъде използван и като два независими 8 разрядни регистри – DPL и DPH.

• Други регистри
Регистри на паралелните портове – P0, P1, P2 и P3.
Регистри на последователния порт:

• регистър за управление на последователния порт – SCON;

• буферни регистри на последователния порт (регистър за предаване и регистър за приемане) – SBUF.

Регистри на таймер/броячите T/С:
• регистър за управление на T/C – TCON;
• регистър за задаване на режима на работа на T/C – TMOD;

• младши байт на Т/С0 – TL0;

• старши байт на T/C0 – TH0;

• младши байт на T/C1 – TL1;

• старши байт на T/C1 – TH1.

Регистри на системата за прекъсване:

• регистър за разрешаване/забраняване на заявките за прекъсване – IE;

• регистър за задаване на приоритета на заявките за прекъсване – IP.

Регистър за управление на мощността – PCON.

Фиг. 8. Регистри със специално предназначение
4.2.4. Побитово адресируема памет
Всеки един от разрядите на клетките от вътрешната памет за данни с адреси 2016 до 2F16 може да бъде адресиран от инструкциите за операции с битове. Адресите на тези разряди са от 0016 до 7F16. За регистрите със специално предназначение, чиито адрес е кратен на осем, също е възможна побитова адресация. Адресите на тези разряди са от 8016 до F716, Съвкупността на тези две групи разряди образува побитово адресируемата памет.

4.2.5. Външна памет за данни
Достъпът до тази памет се осъществява с помощта на инструкциите MOVX, при изпълнението на които ЕМК генерира сигналите 
[image: image20.wmf]RD

 и 

 съответно при четене и запис.

4.3. Видове адресации
При ЕМК от фамилията MCS-51 се използват следните адресации:
• непосредствена адресация;
• пряка (директна) адресация;

• регистрова адресация;

• косвено-регистрова (индиректна) адресация;

• косвена адресация по сума от базов и индексен регистър;
• относителна адресация;

• подразбираща се адресация.

В табл. 3 са показани основните области на паметта на ЕМК и видовете адресации, чрез които се осъществява достъпът на процесора до тях.

Таблица 3. Видове адресации и области на паметта

	Видове

адресации
	Области на паметта

	
	DS
	XS
	PS

	
	RAM
	SFR
	
	

	Непосредствена

адресация
	–
	–
	–
	X

	Пряка

адресация
	X
	X
	–
	–

	Регистрова

адресация
	R0-R7

от

ИБРРг
	A, B,

DPTR,

PSW-C
	–
	–

	Косвено-регистрова

адресация
	X

чрез

R0, R1
	X
чрез

SP
	X
чрез

DPTR или R0, R1
	–

	Косвена адресация

по сума от базов

и индексен регистър
	–
	–
	–
	X

	Относителна

адресация
	–
	–
	–
	X

	Подразбираща се

адресация
	–
	–
	–
	X


Известно е, че всяка програма се състои от множество инструкции, подредени в съответствие с алгоритъма ù. При използване на езика “Асемблер” програмата се състои от оператори, които в общия случай изгледат по следният начин:

[<Етикет>]

 [<Приемник>],

 [<Източник>]

;[<Коментар>]
По-горе със средни скоби са заградени тези от елементите, които не са задължителни за всички оператори. Т.напр. етикет имат само инструкциите, към които се осъществява безусловен или условен преход и първите инструкции на подпрограмите, а също и на програмите за обслужване на заявки за прекъсване. В табл. 4 са показани видовете адресации, които могат да бъдат използвани за адресиране съответно на “приемника” и  “източника” на операнда.

Таблица 4. Видове адресации на “приемника” и ”източника”
	Видове адресации
	Приемник
	Източник

	Непосредствена

адресация
	–
	X

	Пряка адресация
	X
	X

	Регистрова адресация
	X
	X

	Косвено-регистрова

адресация
	X
	X

	Косвена адресация

по сума от базов и

индексен регистър
	–
	X


4.3.1. Непосредствена адресация
Пример: MOV  A, #$1F
Изпълнение: Операндът $1F, намиращ се във втория байт на инструкцията, се зарежда в акумулатора.

4.3.2. Пряка адресация
Пример: MOV  A, $1F
Изпълнение: В акумулатора се зарежда съдържанието на клетка от вътрешната памет за данни с адрес $1F.
4.3.3. Регистрова адресация
Пример: MOV  A, R3

Изпълнение: В акумулатора се зарежда съдържанието на регистър от избраната банка работни регистри с номер, указан в младшите три разряда на кода на инструкцията – в случая R3.
4.3.4. Косвено-регистрова адресация
Пример 1: MOV  A, @R0
Изпълнение: В акумулатора се зарежда съдържанието на клетка от вътрешната памет за данни с адрес, записан в регистър от избраната банка работни регистри с номер , указан в младшия разряд на кода на инструкцията – в случая в R0.

Пример 2: MOVX  A, @R0
Изпълнение: В акумулатора се зарежда съдържанието на клетка от външната памет за данни, намираща се в страницата с номер, записан в регистъра на порт 2 и с адреса в тази страница, записан в регистър от избраната банка работни регистри с номер, указан в младшия разряд на кода на инструкцията – в случая R0. Очевидно, използването на тази инструкция трябва да се предшества от инструкции за зареждане на P2 и R0, респ. R1. (Този начин на обръщение към външната памет за данни се използва на практика само тогава, когато, обемът на тази памет е под 256 байта и се намира в нулевата страница. Тогава адресирането ù става само чрез порт 0, т.е. порт 2 остава свободен и може да се използва за други цели.)
4.3.5. Косвена адресация по сума от базов и индексен регистър
Пример: MOVC  A, @A+DPTR
Изпълнение: В акумулатора се зарежда съдържанието на клетка от паметта за програми, чиито адрес се получава като сума от съдържанието на акумулатора (индекс) и на регистъра DPTR (база).

4.3.6. Относителна адресация
Пример: SJMP  LOOP
Пояснение: Във вторият байт на тази инструкция се записва изчислената при асемблирането разлика между адреса на следващата инструкция и на инструкцията с етикет LOOP, към която трябва да бъде извършен безусловният преход. Казано с други думи, това е адресът на втората инструкция ”относно” адреса на първата. Тази разлика може да бъде в границите от -128 до +127. В случай на отрицателна разлика, същата се представя в допълнителен код. Т.напр., ако разликата е -128, тя се записва като $80.
Изпълнение: При извличането на всеки един от двата байта на тази инструкция към съдържанието на програмния брояч се прибавя по една единица и така се получава адресът на следващата по ред инструкция. Новото съдържание на брояча се събира с числото, записано във втория байт на инструкцията и така полученият адрес на инструкцията към която трябва да бъде направен преходът, се записва в брояча. В последствие от клетката на паметта за програми с този адрес се извлича записаният в нея първи байт на съответната инструкция и се зарежда в регистъра на инструкциите.
4.3.7. Подразбираща се адресация
Този вид адресация се използва в инструкции като RET (връщане от подпрограма), RETI (връщане от подпрограма за обслужване на заявка за прекъсване) и NOP (празна инструкция).

4.4. Система инструкции

ЕМК изпълнява 111 инструкции, които могат да бъдат разделени по функционален признак на 5 групи:

• Инструкции за предаване на данни;
• Инструкции за аритметически операции;
• Инструкции за логически операции;
• Инструкции за операции с битове;
• Инструкции за управление на подпрограма.
От тях 49 са еднобайтови, 45 – двубайтови и 17 – трибайтови. Операндите могат да бъдат 1-, 4-, 8- и 16-битови. При двубайтови адреси и данни като правило младшият байт се записва в клетка с по-голям адрес от старшия.
При изпълнението си някои инструкции променят флаговете в регистъра PSW. Това задължително трябва да се има в предвид при използването на инструкции за условен преход.
4.5. Паралелни портове

Паралелните портове са четири и всеки от тях е предназначен за въвеждане и извеждане на информация от и към външни за ЕМК схеми и устройства. Всеки един от изводите на всеки порт може да бъде програмиран да работи като вход или изход, независимо от останалите.
Тъй като отделните портове изпълняват различни функции, то те имат различно устройство. Най просто е устройството на порт 1, схемата на който е показана на фиг. 9.

Фиг. 9. Схема на i-тия разряд на порт 1
Ако в T1.i е записана “1”, т.е. на нулевия му изход има “0”, то MOS транзисторът ще бъде запушен и изводът P1.i може да работи като вход, на който може да се подаде сигнал от изхода на външна схема. Но същевременно този извод може да се използва и като изход, на който има “1”. А ако в T1.i е записана “0”, то транзисторът ще бъде отпушен и изводът P1.i ще работи като изход, на който има “0”. Следователно, ако определен извод на даден порт е свързан с входа на някакъв елемент, то той работи като изход и на него има сигнал, съответстващ на съдържанието на съответния му тригер. За да работи един извод като вход, то в съответния му тригер задължително трябва да има логическа “1”. В противен случай може да се получи повреда на ЕМК или на свързания с него външен елемент.
Аналогично функционират и портовете 2 и 3. Портовете 1, 2 и 3 нямат трето състояние. Възможно е в “едно и също време” по едни от линиите на даден порт да се осъществява въвеждане, а по други линии на същия порт – извеждане на информация или в различно време по една и съща линия да се въвежда или извежда информация.
Ако порт 3 (фиг. 10) трябва да изпълнява алтернативни функции, то в съответните разряди на неговия регистър трябва да бъде записана “1”. Тези изводи на порт 3, които не се използват за изпълнение на такива функции, могат да се използват за въвеждане и извеждане на информация.

Фиг. 10. Схема на i-тия разряд на порт 3
Ако даден извод на порт 0 трябва да работи като вход, то в съответният му тригер трябва да се запише “1”, а ако трябва да работи като изход, в някои случаи, например при n-MOS схеми, и наложително този извод да се свърже с +5V през резистор със съпротивление около 10kΩ. (При другите портове това не е необходимо, тъй като те имат такива резистори). Следователно всеки един от изводите на порт 0 може да работи в конкретната схема само като вход или само като изход. Когато изводите на порт 0 се използват като магистрала A/D (адреси/ данни), не е необходимо да се включват резистори към +5V.

При начално установяване в регистрите на всички портове се записва $FF, т.е. всички изводи на портовете се програмират да работят съответно като входове, или като изходи на които има “1”.
Изводите на порт 0 могат да бъдат натоварени с два, а на портове 1, 2 и 3 – с един стандартен TTL вход. Тези изводи могат да управляват и MOS елементи.

Входните сигнали на всички портове могат да се подават от TTL или MOS елементи. Елементите могат да бъдат и с отворен колектор.

Обръщението към портовете може да става чрез инструкции за операции с байтове или отделни битове. В случаите, когато даден порт се явява едновременно източник на операнда и приемник на резултата, то управляващото устройство на ЕМК автоматично реализира специален режим, наречен “четене- модификация-запис”. При този режим четенето става не от изводите на порта, а от изходите на неговия регистър. Това се прави за да се предотврати неправилното прочитане на информацията на изходите на порта както би станало, ако например даден изход е съединен с базата на мощен транзистор с цел управление (отпушване и запушване) на последния. Ако транзисторът е n-p-n, то за отпушването му на базата, респ. на съответният изход на порта, трябва да се подаде “1”. Но след отпушването на транзистора напрежението на базата му ще се понижи в следствие на протичането на силен базисен ток и ако в този момент се прочете информацията на съответният извод на порта, тя може да бъде възприета като “0”. За да се избегне това, се чете информацията от изходите на регистъра на порта. 
Режим “четене-модификация-запис” се реализира при следните инструкции:

INC
Pi

DEC
Pi

ANL
Pi, A

ORL
Pi, A

XRL
Pi, A

CLR
Pij
SETB
Pij
CPL
Pij

MOV
Pij, C

JBC
Pij, rel

DJNZ
Pi, rel ,
където i е номера на порта, а j – номер на разряда.

4.6. Последователен порт

Последователният порт е “пълен дуплекс”, т.е. чрез него може да се осъществява едновременно предаване и приемане на машинни думи в последователен код – с младшите разряди напред. Буферните регистри на предавателя и на приемника имат общо означение – SBUF. Данните, които се предават, първо се записват в SBUF, след което автоматично се прехвърлят в изместващия регистър на предавателя на ЕМК. Данните, които се приемат, първо се записват в изместващия регистър на приемника на ЕМК, след което, ако SBUF е празен, т.е. ако е бил прочетен преди това, автоматично се прехвърля в този регистър.

Портът се управлява от регистъра SCON. Структурата на този регистър е показана на фиг. 11, а предназначението на отделните му разряди е пояснено чрез табл. 5 и 6.

Фиг. 11. Регистър SCON
Таблица 5. Предназначение на разрядите на SCON
	Разряд
	Наименование
	Предназначение

	7, 6
	SM0, SM1
	Установяват се програмно с цел определяне режима на работа – виж табл.2.

	5
	SM2
	Установява се програмно в “1” (“0”), за да се забрани (разреши) в режими 2 и 3 прекъсването, респ. приемането на съобщения, в които деветият бит е “0”.

	4
	REN
	Установява се програмно в “1” (“0”), за да се забрани (разреши) приемането на съобщения.

	3
	TB8
	Установява се програмно за задаване на деветия предаван бит в режими 2 и 3.

	2
	RB8
	Установява се апаратно, като приема значението на деветият приеман бит в режими 2 и 3.

	1
	TI
	Флаг за прекъсване при предаване. Установява се в “1” след предаване на съобщението. Нулира се от програмата за обслужване на прекъсването.

	0
	RI
	Флаг за прекъсване при приемане. Установява се в “1” след приемане на съобщението. Нулира се от програмата за обслужване на прекъсването.


Таблица 6. Предназначение на разрядите SM0 и SM1 на SCON
	SM0
	SM1
	Режим на 

работа
	Особености на режима

	0
	0
	Режим “0”
	Синхронно предаване/приемане на 8-битови думи.

	0
	1
	Режим “1”
	Асинхронно предаване/приемане на 10-битови думи.

	1
	0
	Режим “2”
	Асинхронно предаване/приемане на 11-битови думи.

	1
	1
	Режим “3”
	Асинхронно предаване/приемане на 11-битови думи.


Режим “0”
При работа в този режим става синхронно предаване/приемане на 8-битови думи чрез извода RxD. При това на изхода TxD се генерират синхроимпулси със същата честота. Този режим се използва най-често за обмен на информация с външен изместващ регистър. Предаването се стартира, чрез инструкция за запис в регистъра SBUF. Приемането може да започне само при REN. 

Режим “1”
В този режим става асинхронно предаване чрез TxD или приемане чрез RxD на 10-битови думи, а именно – старт бит “0”, 8 бита данни и стоп бит “1”.

Режим “2”
В този режим става асинхронно предаване чрез TxD или приемане чрез RxD на 11-битови думи, а именно – старт бит “0”, 8 бита данни, девети програмируем бит (TB8 от SCON) и стоп бит “1”.
Режим “3”
В този режим става асинхронно предаване, чрез TxD или приемане чрез RxD на 11-битови думи, а именно – старт бит “0”, 8 бита данни, девети програмируем бит (TB8 от SCON) и стоп бит “1”. Разликата между този режим и режим 2 е в начина на задаване на скоростта на обмен.
Скоростта на обмен чрез последователният порт при различните режими на работа е показано в табл. 7, в която с fosc е означена честотата на генерираните от тактовия генератор импулси, с fT1 – честотата на импулсите, подавани на входа T1, със SMOD – седмият разряд на регистъра PCON, с T/C1 – таймер/брояч 1, а с (TH1) – съдържанието на старшата половина на този таймер/брояч.
Таблица 7. Скорост на обмен чрез последователният порт

	Режим
	Скорост на обмен, bit/s

	Режим “0”
	fOSC/12

	Режим “1”

Режим “2”

	T/C1 в

режим

“таймер”


	Режим “0”
	fOSC.2smod/12.213.32

	
	
	Режим “1”
	fOSC.2smod/12.216.32

	
	
	Режим “2”
	fOSC.2smod/12.(256-(TH1)).32

	
	T/C1 в

режим
“брояч”


	Режим “0”
	fOSC.2smod/213.32

	
	
	Режим “1”
	fOSC.2smod/216.32

	
	
	Режим “2”
	fOSC.2smod/(256-(TH1)).32

	Режим “2”
	fOSC.2smod/64


Режими 1, 2 и 3 се използват при осъществяване на връзката на ЕМК със стандартни периферни устройства със сериен вход/изход. Режими 2 и 3 са удобни за обмен на информацията между свързани в мрежата ЕМК. Пример за такава мрежа е показан на фиг.12, на която с M(Master) е означен главният ЕМК, със S1, S2, … , Sn (Slave) – подчинените, а с Б – буферните елементи. Всички ЕМК са програмирани да работят например в режим 3. Първоначално в разряда SM2 на всички ЕМК е записана “1”. Главният ЕМК изпраща байт с номера на този микрокомпютър, на който трябва да се предаде някакво съобщение. Този адресен байт е с девети бит = 1 и поради това предизвиква прекъсване във всички подчинени ЕМК, в резултат на което всички го дешифрират и прочитат. Микрокомпютърът, чийто номер се съдържа в този байт, записва в SM2 “0”. След това главният ЕМК изпраща поредица от байтове с девети бит = 0, които достигат до всички подчинени микрокомпютри, но предизвикват прекъсване и се прочитат само от избрания. След получаването на последния байт от съобщението, този ЕМК записва отново “1” в SM2.

Фиг. 12. Мрежа от едночипови микрокомпютри
4.7. Таймер / броячи

ЕМК 89С51има два сумиращи таймер/брояча: T/C0 и T/C1. Всеки от тях може да бъде програмиран да работи като таймер или като брояч независимо от другия. При работа на даден таймер/брояч като таймер съдържанието му се увеличава с единица във всеки машинен цикъл, т.е. с честота fosc/12, а при работа като брояч – при всеки импулс подаден на входа T0 (T1), при което активен е преходът от “1” в “0”. За да бъде сигурно отброяването на всеки входен импулс, неговата продължителност, а също и тази на паузата между два съседни импулса, трябва да бъде равна или по-голяма от един машинен цикъл. Следователно честотата на входните импулси не трябва да превишава fosc/24.
Конфигурацията на всеки от таймер/броячите се определя чрез записване на съответна комбинация от двоични символи в регистъра TMOD (Timer/counter MODe control register). Структурата на този регистър е показана на фиг. 13, а предназначението на отделните му разряди е пояснено чрез табл. 8 и табл. 9.

Фиг. 13. Регистър TMOD
Таблица 8. Предназначение на разрядите на TMOD
	Разряд
	Наименование
	Предназначение
	Забележка

	0, 1

4, 5
	M0.0, M1.0

M0.1, M1.1
	Виж табл.2
	Установяват се

програмно.

	2 
6

 = 1 (0) съответният T/C работи като брояч (таймер).
	Установяват се

програмно.

	3
7
	GATE0

GATE1
	При GATE = 1 (0) съответният T/C може (не може) да се управлява

чрез входа 

Таблица 9. Предназначение на разрядите М0 и М1 на TMOD
	M0
	M1
	Режим на 

работа
	Особености на режима

	0
	0
	Режим “0”
	5+8=13-разряден T/C

	0
	1
	Режим “1”
	8+8=16-разряден T/C

	1
	0
	Режим “2”
	8-разряден T/C
с програмируем коефициент на делене.

	1
	1
	Режим “3”
	T/C0 е разделен

на две 8-разрядни назависими секции.

T/C1 е спрян.


Пряко отношение към работата на таймер/броячите имат и старшите четири разряда на регистъра TCON (Timer/counter CONtrol register). Младшите четири разряда на този регистър са част от системата за прекъсване на ЕМК. Към тази система се отнасят и флаговете за препълване на таймер/броячите – TF0 и TF1. Структурата на регистъра TCON е показана на фиг. 14, а предназначението на отделните му разряди е пояснено чрез табл. 10.

Фиг. 14. Регистър TCON
Таблица 10. Предназначение на разрядите на TCON
	Разряд
	Наименование
	Предназначение
	Забележка

	0
2
	IT0

IT1
	При IT = 1 (0) външната заявка 

за прекъсване се възприема,

ако е преход от “1” в “0”.
	Установяват се

програмно.

	1
3
	IE0

IE1
	Флагове

на външните заявки

за прекъсване.
	Установяват се

апаратно или програмно.

	4
6
	TR0

TR1
	При TR = 1 (0) работата на

съответния T/C
е разрешена (забранена).
	Установяват се

програмно.

	5

7
	TF0

TF1
	Флагове 
за препълване на 
T/C.
	Установяват се

апаратно или програмно.


Режим “0”
Структурата на T/C1 в режим 0 е показана на фиг. 14. При работа в този режим младшата част на T/C1 – TL1 е 5-разрядна, а старшата TH1 е 8-разрядна. Работата на T/C1 се разрешава чрез запис на “1” в разряда TR1 и чрез подаване на “1” и на другия вход на логическия елемент “И” – последното става или чрез записване на “0” в разряда GATE1 или чрез подаване на “1” на входа 

. Когато след поредният импулс всички битове на брояча се превключат от “1” в “0”, на изхода му се генерира импулс и се “вдига” флагът за препълване TF1. освен това честотата на генерираните на изхода на брояча импулси, в зависимост от състоянието на разряда SMOD от регистъра за управление на консумацията PCON (Power CONtrol register), се дели на 16 (32) съответно при SMOD = ”1” (“0”) и така получените импулси се използват за тактуване на серийния канал.
Структурата на T/C0 в режим “0” е аналогична на показаната на фиг.15. Основната разлика е в това, че T/C0 използва младшите 4 разряда на регистъра TMOD и флаговете TF0 и TR0 на регистъра TCON. Друга съществена разлика е в това, че T/C0 не може да се използва за тактуване на серийния канал. Тези разлики се запазват в режими “1” и ”2”.

Фиг. 15. Таймер/брояч 1 в режим “0”
Режим “1”
Конфигурацията на T/C1 в този режим се отличава от режим “0” само по това, че и двете части на T/C1 – TL1 и TH1 са 8-разрядни, т.е. като цяло T/C1 e 16-разряден. Същото важи и за T/C0.
Режим “2”
Структурата на T/C1 в режим “2” е показана на фиг. 15. В този режим препълването на TL1 води до “вдигане” на флага TF1 и до зареждане на TL1 с кода записан предварително по програмен път в TH1. Същото е в сила и за T/C0. На практика се получава брояч с коефициент на деление равен на 256-(TH1).

Фиг. 16. Таймер/брояч 1 в режим “2”
Режим “3”
Конфигурацията на T/C0 в режим “0” е показана на фиг. 16. В този режим T/C0 е разделен на две независими секции – TL0 и TH0, като TL0 може да работи като таймер или брояч, а TH0 – само като таймер, при което последният използва разрядитеTR1 и TF1 на T/C1.
В случаите, когато TC0 работи в режим “3”, T/C1 може да се програмира да работи в някой от другите три режима, но ще брои непрекъснато (ако GATE1=0 или 

=1) и няма да може да “вдига” флага за препълване. В този случай T/C1 може да се използва например за тактуване на серийния порт.

При работа на T/C0 в режим “3”, а на TC1 в някой от другите три режима може да се счита, че ЕМК има три брояча.

За да бъде прочетено без грешка съдържанието на даден таймер/брояч е целесъобразно преди това броенето да бъде преустановено. Но ако в конкретния случай това не е възможно, т.е. ако четенето трябва да стане без да се прекъсва броенето, то с цел намаляване на грешката може да се използва следната примерна подпрограма:
RDTC0
MOV
A, TH0



MOV
R0, TL0



CJNE
A, TH0, RDTC0



MOV
R1, A



RET
Младшия байт се прочита след старшия, тъй като неговото съдържание се променя по-бързо. След прочитането на двата байта старшият се прочита повторно, за да се провери дали не се е променил междувременно. Текущото съдържание на T/C0 се записва в регистрите R0 и R1 на избраната в момента банка работни регистри.

Фиг. 17. Таймер/брояч 0 в режим “3”
Ако таймер/броячите не се използват и в разрядите TR0 и TR1 са записани “0”, то регистрите TL0, TH0, TL1 и TH1 могат да се използват като регистри с общо предназначение. Тези регистри, както и регистрите TMOD, TCON и PCON се нулират при подаване на “1” на входа за начално установяване на ЕМК. Зареждането на тези регистри с конкретни числа като правило става при изпълнението на програмата за начално установяване.
4.8. Система за прекъсване

Системата за прекъсване на ЕМК 89С51 (фиг. 18) може да възприема и обработва общо пет заявки за прекъсване, от които две външни (

 и 

) и три вътрешни (от двата таймер/брояча и от серийния порт). Тези заявки са апаратни, но могат да бъдат симулирани и програмно. Най общо може да се каже, че основната задача на ЕМК се свежда до селектиране и обслужване на заявките за прекъсване и че всяка изпълнявана в даден момент програма е всъщност програма за обслужване на конкретна заявка – с изключение на програмата за начално установяване. Това прави ролята на системата за прекъсване изключително важна, а нейното програмиране – много отговорна задача, от правилното решение на която зависи до голяма степен функционирането на цялата система.

Фиг. 18. Структурна схема на системата за прекъсване
Постъпването на всяка заявка за прекъсване води до “вдигане” на съответен флаг, т.е. до запис на “1” в определен тригер. Условията за “вдигане” и начините за “сваляне” на всеки от шестте флага са дадени в табл. 11.
Таблица 11. Флагове на заявките за прекъсване

	Флаг
	“Вдигане” на флага
	“Сваляне” на флага

	IE

(TCON.1)
	Ако в разряда IT0 (TCON.0) е записана “1”, флагът се вдига при преход от “1” в “0” на сигнала, подаван на 

.
	Флагът се сваля автоматично веднага, след като управлението се предаде на програмата, обслужваща заявката за прекъсване.

	
	Ако в този разряд е записана “0”, флагът се вдига при подаване на “0” на 

.
	Флагът се сваля, след като в процеса на обслужване на заявката източникът ù промени предавания на входа 

 сигнал от “0” на “1”.

	IE1

(TCON.3)
	Ако в разряда IT1 (TCON.2) е записана “1”, флагът се вдига при преход от “1” в “0” на сигнала, подаван на 

.
	Флагът се сваля автоматично веднага, след като управлението се предаде на програмата, обслужваща заявката за прекъсване.

	
	Ако в този разряд е записана “0”, флагът се вдига при подаване на “0” на 

.
	Флагът се сваля, след като в процеса на обслужване на заявката източникът ù промени предавания на входа 

 сигнал от “1” на “0”.

	TF0

(TCON.5)
	Флагът се вдига при препълване на T/C0 при работа в режими “0”, “1” и “2” или при препълване на TL0 при работа в режим “3”.
	Флагът се сваля автоматично веднага, след като управлението се предаде на програмата, обслужваща заявката за прекъсване.

	TF1

(TCON.7)
	Флагът се вдига при препълване на T/C1 при работа в режими “0”, “1” и “2” или при препълване на TH0 при работа в режим “3”.
	Флагът се сваля автоматично веднага, след като управлението се предаде на програмата, обслужваща заявката за прекъсване.

	RI (SCON.0)
	Флагът се вдига след приемането на байт чрез серийния порт.
	Флагът трябва да бъде свален от програмата, обслужваща заявката за прекъсване.

	TI (SCON.1)
	Флагът се вдига след приемането на байт чрез серийния порт.
	Флагът трябва да бъде свален от програмата, обслужваща заявката за прекъсване.


Всеки един от флаговете може да бъде вдигнат или свален и по програмен път. Ефектът от програмното вдигане на даден флаг е същият както при апаратното му вдигане.

Ако в разряда IT0 (IT1) е записана “0” и ако програмно в разряда Р3.2 (Р3.3) на регистъра на порт 3 се запише “0”, то това също ще бъде възприето като заявка за прекъсване.

Флаговете RI и TI се свалят програмно, тъй като двете заявки от серийния порт се подават към системата за прекъсване през елемент “ИЛИ” и това налага съответната програма първо да идентифицира източника на заявката и едва след това да нулира флага, за да стане възможно приемането и на други аналогични заявки.
Всяка заявка за прекъсване може да бъде маскирана, т.е. забранена (разрешена) чрез записване на “0” (“1”) в съответния разряд на регистъра IE (Interrupt Enable register). Всички заявки могат да бъдат забранени едновременно чрез записване на “0” в EA (Enable All) на същия регистър.

На всяка една от заявките за прекъсване може да бъде даден висок (нисък) приоритет чрез записване на “1” (“0”) в съответния разряд на регистъра IP (Interrupt Priority register). Ако едновременно бъдат получени няколко разрешени заявки с еднакъв приоритет, то те се изпълняват в реда, в който ЕМК проверява съответните флагове (табл. 12).

   Таблица 12. Аранжиране на заявките с еднакъв приоритет

	Заявка
	Флаг
	Проверява се
	Приоритет

	IE0
	първи
	най-висок

	T/C0
	TF0

	IE1
	
	

	T/C1
	TF1
	
	

	Сериен порт
	RI, TI
	последен
	най-нисък


Селектираната по описания начин заявка се изпълнява само при условие че:

• в дадения момент не се обслужва заявка със същия или по-висок приоритет;
• текущата инструкция е изпълнена и това не е команда RETI, или такава, в която участват регистрите IE и IP, тъй като след инструкция от този вид ЕМК трябва задължително да изпълни още една команда преди да пристъпи към изпълнение на заявката.

Ако тези условия ся налице, то изпълнението на текущата програма се прекъсва и става следното:
• информацията за приоритета и вида на новата заявка се записва в един програмно недостъпен регистър;
• флагът, вдигнат при постъпване на заявката, с изключение на флаговете RI и TI, се нулира;
• състоянието на програмния брояч PC се записва в стека;
• началният адрес на програмата, предназначена за обслужване на заявката за прекъсване (фиг.18), се зарежда в PC;
• започва изпълнението на обслужващата програма.
Тъй като броят на клетките намиращи се между тези, които са резервирани за първите байтове на програмите за обслужване на заявките за прекъсване, е сравнително малък, то като правило тези програми се записват на друго място в програмната памет, а в резервираните клетки се записва инструкция за безусловен преход към началния адрес на съответната програма (фиг.19).

Фиг. 19. Карта на програмната памет
Тъй като в стека се изпраща автоматично само съдържанието на PC, ако при изпълнението на обслужващата програма ще се използват и други регистри със специално предназначение, чието съдържание не трябва да се променя, то същото по програмен път трябва да бъде записано в стека преди да започне изпълнението на същинската програма, а след това да се върне обратно. По-долу е дадена една примерна програма за обслужване на заявка за прекъсване, подадена на входа 
[image: image55.wmf]0

, която в началото записва в стека, а в края връща обратно съдържанието на регистрите PSW, ACC, B, DPL и DPH. На фиг.20 е показано съдържанието на използваната за стек част от вътрешната RAM памет след изпълнението на инструкциите PUSH.

RETI
По преценка на програмиста т.нар. същинска програма може да промени съдържанието на регистрите IE и IP, а също така и да смени номера на банката работни регистри.
Ако заявката е от серийния порт, програмата първо трябва да разпознае източника на заявката, а след това да свали съответният флаг.
Обслужващата заявката програма трябва задължително да завърши с инструкцията RETI. При изпълнението на тази инструкция се възстановява състоянието на системата за прекъсване, PC се зарежда със съдържанието на последните две пълни клетки на стека и продължава изпълнението на прекъснатата програма от мястото на прекъсването ù.
Ако при изпълнението на една обслужваща програма се получи разрешена заявка за прекъсване с по-висок приоритет, то програмата се прекъсва и се преминава към изпълнението на друга обслужваща програма.
Важна характеристика на системата за прекъсване е времето за реакция, т.е. интервалът от време между постъпването на конкретна заявка и предаването на управлението на съответната обслужваща програма. Това време варира между 3,25 и 9 машинни цикъла.

